Diari Oficial de la Generalitat Valenciana


Sumari del DOGV 9994, del 27-11-2024 (2024/12772)

RESOLUCIÓ de 25 de novembre de 2024, per la qual s'anuncia l'ampliació del termini de resolució de les convocatòries derivades de l'oferta d'ocupació pública de la Sindicatura de Comptes de 2024.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9994

Data del DOGV
:   27-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12917

CVE
:   EFNR-T-7978-08048

Data del document
:   25-11-2024

Organisme emissor
:   Sindicatura de Comptes

Tipus de document
:   Resolució

Anàlisi jurídica

En aplicació del que es preveu en l'article 18.k) de la Llei de Sindicatura de Comptes,

RESOLC

Disposar la publicació en el *Butlletí Oficial de les Corts Valencianes*  i en el *Diari Oficial de la Generalitat Valenciana*  de l'anunci de l'ampliació del termini de resolució de les convocatòries derivades de l'oferta pública d'ocupació de la Sindicatura de Comptes de 2024, de conformitat amb l'acord adoptat pel Consell d'aquesta institució, en la reunió de data 25 de novembre de 2024.

València, 25 de novembre de 2024

Vicent Cucarella Tormo

Síndic major

*Ampliació del termini de resolució de les convocatòries derivades*

*de l’oferta* *d'ocupació* *pública de la Sindicatura de Comptes de 2024*

Vista l’oferta d'ocupació pública de 2024, aprovada pel Consell de la Sindicatura de Comptes en data 29 de maig de 2024 (DOGV 9866 i BOCV 69, els dos de data 7 de juny de 2024), s’han de tindre en compte els següents

*Fets*

I. En execució d’aquesta oferta, el dia 28 de juny de 2024, s’han publicat les set convocatòries de proves selectives previstes (DOGV 9880 i BOCV 75).

II. En les convocatòries esmentades es preveu que les proves corresponents no podran iniciar-se abans que transcórreguen cinc mesos des de l’última publicació d’aquelles.

III. D’altra banda, el desenvolupament conjunt dels procediments selectius exigeix que s’escalone en el temps la realització de les diferents proves, a fi que els mitjans personals i materials de què disposa l’àrea economicoadministrativa puguen dur a terme la seua activitat adequadament.

IV. D’acord amb el que s’assenyala en els dos punts anteriors, es preveu que quatre convocatòries comencen a executar-se durant els set primers mesos de 2025, i les tres restants al llarg de l’últim quadrimestre.

*Fonaments de dret*

Primer. L'article 61, paràgraf segon, de l'Estatut de Personal de les Corts Valencianes disposa que «les convocatòries de l'oferta pública d'ocupació es publicaran durant l'any en què l'oferta siga aprovada i es resoldran abans de finalitzar el següent any».

Segon. Atés que, segons el que es preveu en les bases, no es pot iniciar el desenvolupament dels concursos oposició corresponents abans que transcórreguen cinc mesos des de l'última publicació de la convocatòria, i tenint en compte la necessitat de distribuir temporalment el desenvolupament de les proves selectives al llarg de 2025, hi ha la possibilitat que algunes convocatòries no puguen completar la seua execució abans del 31 de desembre de 2025.

Es donen, per tant, unes circumstàncies que aconsellen ampliar durant sis mesos el termini legal esmentat, de manera que es prolongue fins al 30 de juny de 2026, en compliment del que es preveu en l'article 32.1 de la Llei 39/2015, d'1 d'octubre, del procediment administratiu comú de les administracions públiques.

En virtut d'això, i vista la proposta de la Secretaria General, el Consell de la Sindicatura de Comptes, en exercici de les funcions que li atribueix l'article 19.c) de la Llei de Sindicatura de Comptes,

ACORDA

*Primer*

Aprovar l'ampliació del termini establit per a resoldre les convocatòries que formen part de l'oferta d'ocupació pública de la Sindicatura de Comptes de 2024, fins al 30 de juny de 2026.

*Segon*

Publicar aquest acord en el DOGV i en el BOCV, així com en la pàgina web de la Sindicatura de Comptes.

*Tercer*

Aquest acord pot ser impugnat per les persones interessades per mitjà de la interposició del recurs contenciós administratiu en el termini de dos mesos comptadors des de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana. No obstant això, pot interposar-se potestativament recurs de reposició davant el mateix òrgan que ha dictat aquest acord, en el termini d'un mes comptador des de l'endemà de la notificació, o qualsevol altre recurs que s'estime procedent. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.